Kamu bisa jelasin ke aku soal Dilma Rousseff dalam bahasa melayu?

Dilma Vana Rousseff (; lahir 14 Disember 1947) ialah seorang ahli politik yang bakal menjadi Presiden Brazil wanita yang pertama. Beliau dilantik sebagai Ketua Turus oleh Presiden Luiz Inacio Lula da Silva pada Jun 2005,. Rousseff dipilih oleh Lula sebagai penggantinya untuk memenangi pilihan raya presiden pada tahun 2010.

Anak kepada seorang pendatang Bulgaria dan seorang guru tempatan ini dibesarkan dalam rumahtangga kelas menengah atas di Belo Horizonte. Pada usia belia, beliau menjadi seorang sosialis; ekoran rampasan kuasa pada tahun 1964, beliau menyertai kumpulan gerila urban berhaluan kiri yang menentang kediktatoran tentera. Rousseff ditangkap lalu dipenjarakan dari tahun 1970 hingga 1972.

Selepas dibebaskan, Rousseff membina semula kehidupan di Porto Alegre bersama Carlos Araújo yang menjadi pasangannya selama 30 tahun. Mereka berdua membantu dalam penubuhan Parti Buruh Demokratik (PDT) di negeri itu, kemudian mengambil bahagian dalam kempen-kempen pilihan raya parti itu. Beliau menjadi Setiausaha Perbendaharaan Porto Alegre sewaktu pentadbiran Alceu Collares, kemudian menjadi Setiausaha Tenaga di Rio Grande di bawah pemerintahan Collares dan Olívio Dutra. Pada tahun 2000, setelah bertelagah dalam jemaah menteri Dutra, Rousseff beralih ke PT.

Pada tahun 2002, Rousseff menyertai jawatankuasa yang bertanggungjawab atas dasar tenaga calon presiden Luiz Inácio Lula da Silva. Setelah menang, Lula melantik Rousseff sebagai Menteri Tenaga. Pada tahun 2005, berlakunya satu krisis politik yang diakibatkan oleh skandal rasuah sehingga memaksa Ketua Turus José Dirceu meletak jawatan. Rousseff menyandang jawatan tersebut sehingga beliau mengundurkan diri pada 31 Mac 2010 untuk bertanding untuk jawatan Presiden. Beliau dilantik Presiden wanita pertama Brazil pada 31 Oktober 2010.